Creative Commons licence
<s>Creative commons licence su porodica copyright licenci koje omogućavaju vlasniku autorskog dela da zaštiti svoj rad, ali i ujedno omogući korišćenje svog dela uz uslove koje je sam odabrao.</s><s>Ove licence su zasnovane na autorskom pravu, pa se njima ne može zaštititi nešto što se zakonski ne smatra autorskim delom.</s><s>Pustila ih je u upotrebu neprofitna američka organizacija Creative Commons 16.12.2002. godine.</s>

<s>Osobine</s>

<s>Creative Commons licence nisu isključive i nisu opozive.</s><s>Neisključivost znači da je moguće delo koje je zaštićeno ovom licencom objaviti i pod drugačijim uslovima, tj. zaštititi nekom drugom licencom.</s><s>Neopozivost licence znači da je nemoguće sprečiti korišćenje autorskog dela, ako je u skladu sa uslovima licence, čak i ako se delo povuče iz prometa.</s><s>Prestanak distribucije dela ne utiče na već umnožene primerke.</s>

<s>Osnovni tipovi licence  
  Autorstvo (Attribution)  - Dozvoljava umnožavanje, distribuciju i javno saopštavanje dela, kao i preradu originala, pod uslovom da se navede ime autora.</s>

<s>Nekomercijalno (Noncommercial)  - Dozvoljava umnožavanje, distribuciju i javno saopštavanje dela, kao i preradu, ali samo u nekomercijalne svrhe.</s>

<s>Bez prerada (No Derivative Works)  - Dozvoljava umnožavanje, distribuciju i javno saopštavanje dela, ali ne dozvoljava prerade.</s>

<s>Deliti pod istim uslovima (Share Alike)  - Dozvoljava umnožavanje, distribuciju i javno saopštavanje dela, kao i preradu, ali samo pod uslovom da se prerada distribuira pod istom ili sličnom licencom.</s>

<s>Kombinacije 
Kombinovanjem osnovnih tipova licenci dobija se 16 mogućih licenci, od kojih je 11 validno.</s><s>Od 11 validnih, pet ne sadrže Autorstvo, koje autori traže u najvećem broju slučajeva.</s><s>Tako ostaje šest najviše korišćenih kombinacija:</s>

<s>Autorstvo - Deliti pod istim uslovima (Attribution - Share Alike) - Ova licenca predstavlja kombinaciju dva osnovna tipa licence - autorstvo i deliti pod istim uslovima, pa je određuje kombinacija njihovih uslova.</s><s>Dozvoljava umnožavanje, distribuciju i javno saopštavanje dela, i prerade, ako se navede ime autora na način odredjen od strane autora ili davaoca licence i ako se prerada distribuira pod istom ili sličnom licencom.</s><s>Dozvoljava komercijalnu upotrebu dela i prerada.</s><s>Slična je licencama kojim se štiti opensource software.</s>

<s>Autorstvo - Bez prerada (Attribution - No Derivative Works)  Ova kombinacija omogućava upotrebu dela u komercijalne svrhe.</s><s>Dozvoljava umnožavanje, distribuciju i javno saopštavanje dela, pod uslovom da se navede ime autora, ali zabranjuje preradu, preoblikovanje i upotrebu dela u sklopu nekog drugog.</s>

<s>Autorstvo - Nekomercijalno (Attribution - Noncommercial)  - Ova licenca ne dozvoljava upotrebu dela u komercijalne svrhe.</s><s>Umnožavanje, distribucija i javno saopštavanje dela, kao i prerada, su dozvoljeni uz uslov da se navede ime autora.</s>

<s>Autorstvo - Nekomercijalno - Deliti pod istim uslovima (Attribution - Noncommercial - Share Alike)  - Ova kombinacija ne dozvoljava upotrebu dela u komercijalne svrhe.</s><s>Korisniku dela je dozvoljeno množavanje, distribucija i javno saopštavanje dela, kao i prerada, podsu lovom da se navede ime autora i da se prerada distribuira pod istom ili sličnom licencom.</s>

<s>Autorstvo - Nekomercijalno - Bez prerada (Attribution - Noncommercial - No Derivative Works) - Ova licenca najvise ograničava korisnika.</s><s>Ne dozvoljava upotrebu dela u komercijalne svrhe.</s><s>Dozvoljava umnožavanje, distribuciju i javno saopštavanje dela, sa zabranom prerade, preoblikovanja i upotrebe dela u sklopu nekog drugog , pod uslovom da se navede ime autora.</s>

<s>Prava i obaveze korisnika dela 
Creative Commons licence se dodaju delu i omogućavaju svakom da ga koristi u skladu sa uslovima licence.</s><s>Prema uslovima koje je odredio autor, korisnici imaju prava da delo umnožavaju, distribuiraju, javno prikazuju i izvode delo i dr.
Svaka licenca od korisnika dela zahteva da od autora izričito traži dozvolu za svaku upotrebu koja nije dozvoljena licencom, da upozorenje o autorskim pravima ostane netaknuto, da ne menjaju uslove licence, da u kopijama dela izvrše referencu na izvorno delo itd.</s>

<s>Tri "sloja" licence 
Creative Commons licnce sadrže takozvani "troslojni" dizajn.</s><s>Sadržaj ugovora (Legal Code layer) je prvi sloj svake licence, razumljiv pravnicima.</s><s>Obezbeđuje pravnu snagu ugovoru o licenci.</s><s>Osnovni opis (The Commons Deed) se nalazi "iznad" sadržaja ugovora i predstavlja svima lako razumljiv opis licence.</s><s>Digitalni kod (metapodaci, metadata) je deo licence koji je čitljiv računaru.</s><s>On omogućava WEB pretragu dela koja su zaštićena licencom.</s>

<s>Kako dobiti licencu?</s><s>Pre licenciranja neophodno je proveriti da li se delo može zakonski smatrati autorskim.</s><s>Takođe, morate biti sigurni da ste nosilac prava na delo.</s><s>Postoji razlika u licenciranju dela koje je u elektronskom obliku od licenciranja dela u neelektronskom obliku.</s>

<s>Licenciranje dela u elektronskoj formi (online) 
Prvi korak je popunjavanje elektronskog formulara na zvaničnom sajtu Creative Commons-a i izbor licence.</s><s>Nakon toga je potrebno svom delu dodati HTML kod koji je zadužen za pojavljivanje oznake da je delo licencirano Creative Commons licencom.</s><s>Ovaj HTML kod sadrži i metapodatke.</s>

<s>Licenciranje dela u neelektronskoj formi (offline) 
Prvi korak je popunjavanje elektronskog formulara na zvaničnom sajtu Creative Commons-a i izbor licence.</s><s>Nakon toga je potrebno svoje delo označiti izjavom tipa: "Ovo delo je licencirano Creative Commons licencom [unesite opis].</s><s>Da biste videli kopiju ove licence, pogledajte [uneti url]"; ili, "pošaljite pismo Creative Commons, 171 2nd Street, Suite 300, San Francisco, California, 94105, USA.” Razlika je u tome što offline dela ne sadrže metapodatke.</s>

<s>Primena Creative Commons licenci 
Creative Commons licence se mogu primeniti na dela koja su zaštićena autorskim i srodnim pravima, te se zakonski mogu smatrati autorskim delom.</s><s>U ovu grupu spadaju književna dela, naučni radovi, umetnička dela, zvučni i video zapisi, radiodifuzna emitovanja, interaktivna dela i sl.</s><s>Creative Commons licence se ne mogu primeniti na dela koja ne spadaju u domen autorskog zakonodavstva, kao što su ideje, matematički koncepti, službeni dokumenti, narodna književna i umetnička dela itd.</s>

<s>Reference</s>

<s>Vidi još 
 Krijejtiv komons
 Wikipedia:Tipovi licenci na Vikipediji
 Poštena upotreba
 Licenca
 Kopileft</s>

<s>Spoljašnje veze 
 Zvanični sajt Creative Commons
 Creative Commons Srbija</s>

<s>Pravo
Autorsko pravo
Autorsko pravo na Wikipediji</s>

